Apdegums
Apdegumi ir audu bojājumi, kas radušies augstas temperatūras, kodīgu ķīmisku vielu, elektriskās strāvas vai radioaktīvu vielu iedarbībā. Dzīvībai bīstams pat neliels, bet dziļš apdegums. Apdegumu gadījumā svarīga ir ātra un pareiza pirmā palīdzība un ārstēšana - vispirms jācīnās pret šoku un intoksikāciju, tad jāgādā par apdeguma virsmas sadzīšanu. Apdegumu ārstēšanā plaši izmanto asins un asins aizvietotāju šķidrumu pārliešanu un ādas pārstādīšanu.